Twitter

Twitter é unha rede social de balde que ofrece un servizo de microblogging, con sede en San Francisco, California, con filiais en San Antonio (Texas) e Boston (Massachusetts) nos Estados Unidos. Twitter, Inc. foi creado orixinalmente en California, mais está baixo a xurisdición de Delaware dende o 2007.​ Dende que Jack Dorsey creou Twitter en marzo de 2006, lanzado en xullo do mesmo ano, a rede gañou popularidade mundial; estímase que ten máis de 500 millóns de usuarios, xerando 65 millóns de chíos ao día e manexa máis de 800 000 peticións de buscas diarias.​ Foi denominado como o «SMS de Internet».​

A rede permite enviar mensaxes de texto plano de curta lonxitude, cun máximo de 280 caracteres (orixinalmente 140), chamados chíos​​ ou tweets, que se mostran  na páxina principal do usuario. Os usuarios poden suscribirse aos chíos doutros usuarios  – a isto chámaselle "seguir" e aos usuarios abonados chámaselle seguidores,​ followers e ás veces tweeps​ (Twitter + peeps, seguidores novatos que aínda non publicaron moitos chíos). Por defecto, as mensaxes son públicas, podendo difundirse privadamente mostrándoas unicamente a uns seguidores determinados. Os usuarios poden chiar dende a web do servizo, con aplicacións oficiais externas (como para teléfonos intelixentes), ou mediante o Servizo de mensaxes curtas (SMS) dispoñible en certos países.​ Agora ben se o servizo é de balde, acceder a el vía SMS comporta soportar tarifas fixadas polo provedor de telefonía móbil.

Na actualidade Twitter factura máis de 2500 millóns de dólares anuais e teñen un valor na bolsa superior aos 10 000 millóns de dólares.

 Historia 
Twitter creouse no ano 2006, en San Francisco, California. Os seus fundadores foron Jack Dorsey, Noah Glass, Biz Stone e Evan Williams. Na actualidade ten personalidades como Barack Obama, Paulo Coelho e unha ampla variedade de políticos, artistas, deportistas etc.Políticos e actores contan a súa vida en Twitter, Vieiros. Ademais tamén están presentes os principais medios de comunicación mundiais.

Durante algún tempo, o actor británico Stephen Fry foi o usuario máis seguido en Twitter, tal e como informou o xornal The TimesThe 50 most popular celebs on Twitter , Times Online ., aínda que o primeiro en chegar ó millón de seguidores foi o actor estadounidense Ashton Kutcher, seguido de preto pola CNNAshton Kutcher supera o millón de seguidores en Twitter, Código Cero.. Twitter é, ademais, empregado como medio divulgativo: ademais dos medios de comunicación, institucións e entidades educativas, tamén se realizan outras accións divulgativas como son, por exemplo, a conta de usuario de George Orwell (que emprega como base para as actualizacións o seu diario)Twitter de George Orwell, baseado no seu diario., a publicación en chíos da novela Rayuela de Julio CortázarRayuela en Twitter. ou a retransmisión minuto a minuto da revolución dos caraveis de 1974O 25 de abril vivirase en "directo" no Twitter, Vieiros..

No 25 de abril de 2022, Elon Musk, un dos homes máis ricos do mundo; mercou a empresa por 44 miles de millóns de dólares e converteuse no propietario.

 Twitter en galego 
O 7 de maio de 2011 naceu a Iniciativa Twitter en galego da man de Carlos García Vieito, co fin de conseguir traducir a rede social á lingua galega, ao mesmo tempo que promover o galego entre os seus usuarios. Despois dun ano de traballo e difusión, a Iniciativa @chio_en_galego@chio_en_galego contou con grande apoio social, como conseguir crear a primeira tendencia en galego a nivel global como foi #EuNaCidadeDaCultura. O 20 de setembro de 2012, o Centro de Tradución de Twitter permitiu aos voluntarios poder traducir as cadeas da rede social. Cinco meses máis tarde, o 20 de febreiro do 2013, Twitter xa dispuxo do galego entre as súas linguas. A Iniciativa está a traballar na versión móbil.A falta de tradutor@s pon en perigo o Twitter en galego , Sermos Galiza.

En 2021 gañou o XII Premio Rosalía de Castro de Lingua da Deputación da Coruña.

 Terminoloxía en galego 
Termo orixinalTermo en galegoFollowSeguirFollowerSeguidor/aFollowingSeguindoTweetChíoRetweetRechouchíoHashtagCanceloDirect messages   Mensaxes directas   Trending TopicTema do momento

 Notas 

 Véxase tamén 

 Outros artigos 

 Microblog
 Fediverso
 Bluesky

 Ligazóns externas 
 twitter.com 
 Galipedia no Twitter

Categoría:Twitter